Document ID: 32005D0680

NÕUKOGU OTSUS 2005/680/ÜVJP,
12. august 2005,
mis käsitleb lepingu sõlmimist Euroopa Liidu ja Kongo Demokraatliku Vabariigi vahel Kongo Demokraatlikus Vabariigis (KDV) läbiviidava Euroopa Liidu politseimissiooni EUPOL Kinshasa staatuse ja tegevuse kohta
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 24,
võttes arvesse eesistujariigi soovitust,
ning arvestades järgmist:
(1)
Nõukogu võttis 9. detsembril 2004 vastu ühismeetme 2004/847/ÜVJP Kongo Demokraatlikus Vabariigis läbiviidava Euroopa Liidu politseimissiooni EUPOL Kinshasa kohta. (1)
(2)
Nimetatud ühismeetme artikliga 13 nähakse ette, et EUPOL Kinshasa personali staatus Kongo Demokraatlikus Vabariigis, sealhulgas vajadusel privileegid, immuniteedid ja lisatagatised, mida on vaja EUPOL Kinshasa ülesannete täitmiseks ja tõrgeteta toimimiseks, lepitakse kokku Euroopa Liidu lepingu artiklis 24 sätestatud korra kohaselt.
(3)
Pärast seda, kui nõukogu andis 24. jaanuaril 2005 eesistujariiki abistavale ühise välis- ja julgeolekupoliitika peasekretärile/kõrgele esindajale loa alustada nõukogu nimel läbirääkimisi, pidas välis- ja julgeolekupoliitika peasekretär/kõrge esindaja Kongo Demokraatliku Vabariigiga läbirääkimisi EUPOL Kinshasa staatust ja tegevust käsitleva lepingu sõlmimiseks.
(4)
Olenemata lepingu artikli 11 lõikest 4 peaks kaupade ja teenuste hankimine EUPOL Kinshasa poolt olema kooskõlas läbipaistvuse, proportsionaalsuse, võrdse kohtlemise ja mittediskrimineerimise põhimõtetega.
(5)
Leping tuleks heaks kiita,
ON TEINUD JÄRGMISE OTSUSE:
Artikkel 1
Käesolevaga kiidetakse liidu nimel heaks leping Euroopa Liidu ja Kongo Demokraatliku Vabariigi vahel Kongo Demokraatlikus Vabariigis läbiviidava Euroopa Liidu politseimissiooni EUPOL Kinshasa staatuse ja tegevuse kohta.
Lepingu tekst on esitatud käesoleva otsuse lisas.
Artikkel 2
Käesolevaga antakse nõukogu eesistujale õigus määrata isik, kes on volitatud liidu suhtes siduvale lepingule alla kirjutama.
Artikkel 3
Käesolev otsus avaldatakse Euroopa Liidu Teatajas. (2)
Artikkel 4
Käesolev otsus jõustub selle vastuvõtmise kuupäeval.
Brüssel, 12. august 2005.

Labels: 18
15
5